《归自南康寄怀朱使君》
宋代·李吕

过尽重湖复过山，阴凝忽变雪花团。
路迷曲折易成远，风助横斜巧送寒。
忆昨片帆离渡口，特烦千骑驻江干。
如今想在芙蓉观，独据胡床烂漫看。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。